《湘阴道中》
明代·何彦

迢迢南望又长沙，竟日驱车到海涯。云暝溪桥迷去马，雪寒枯木点啼鸦。

村舂市店游人道，烟火疏篱野老家。几度观风独惆怅，咨诹今已愧皇华。

作者简介：何彦，字善充。顺德人。明世宗嘉靖十四年（一五三五）进士。授行人，擢南京户科给事中，出守荆、淮两府，官至太仆寺卿。晚筑定性、澄心二楼，于其间讲学赋诗。年九十卒，有《石川集》。清温汝能《粤东诗海》卷二三、清道光《广东通志》卷二七八等有传。